ભારતના સામાન્ય નાગરિકો આ બાબતથી અજાણ છે. જેના કારણે તેઓ બુલેટ ટ્રેનની વાત આવતા જ ખુશીથી ઝુમી ઉઠ્યા છે. જો કે ભારતના ટ્રાન્સપોર્ટેશન એક્સપર્ટ્સ ચીનમાં બુલેટ ટ્રેનની સ્થિતિની વાત સારી રીતે જાણે છે. આ જ કારણે તેમણે સરકારને બુલેટ ટ્રેનની ઘેલછા છોડીને સામાન્ય રેલ નેટવર્કને વધારે સુગમ બનાવવા, તેનો વિસ્તાર કરવા અને મેટ્રો રેલ, મોનો રેલ જેવા શહેરી પરિવહનની સુવિધા વધારવા માટેની સલાહ આપી હતી. જેના પગલે શહેરોમાં ટ્રાન્સપોર્ટેશન અને ટ્રાફિકનું ભારણ ઘટાડી શકાય. તેના કારણે મકાનોની કિંમતો પણ અંકુશમાં લાવી શકાય એમ છે.